Monacon Grand Prix 1998

Monacon Grand Prix 1998 oli Formula 1 -sarjan osakilpailu, joka ajettiin 24. toukokuuta 1998 Monacon katuradalla. Kilpailun voitti Mika Häkkinen, jolle voitto oli kauden neljäs.

 Aika-ajot 

Aika-ajot ajettiin lauantaina 23. toukokuuta 1998.

Nopeimmat kierrokset aika-ajoissa ajoivat McLaren-kuljettajat Mika Häkkinen ja David Coulthard. Kolmanneksi nopein oli hyvin aika-ajoissa onnistunut Benettonin Giancarlo Fisichella, jolle kolmas lähtöruutu oli tähän asti kauden paras. Myös toinen Benetton-kuljettaja Alexander Wurz onnistui aika-ajoissa, ja selvisi kuudenteen lähtöruutuun.

Eräs suurimmista epäonnistujista oli hallitseva maailmanmestari Jacques Villeneuve, joka selvisi Williamsillaan vain ruutuun 13.

Ricardo Rosset karsiutui, koska hän ei kyennyt alittamaan 107 %:n karsinta-aikaa, joka tällä kertaa oli 1.25,384. Hän jäi tästä ajasta hieman alle neljä sekunnin kymmenystä.

 Aika-ajojen tulokset 

 Sija  Nro  Kuljettaja  Talli  Aika  Ero 1 8 20px|border Mika Häkkinen McLaren-Mercedes 1.19,798 2 7  David Coulthard McLaren-Mercedes 1.20,137 +0,339 3 5  Giancarlo Fisichella Benetton-Playlife 1.20,368 +0,570 4 3  Michael Schumacher Ferrari 1.20,702 +0,904 5 2  Heinz-Harald Frentzen Williams-Mecachrome 1.20,729	 +1,931 6 6  Alexander Wurz Benetton-Playlife 1.20,955 +1,157 7 4  Eddie Irvine Ferrari 1.21,712 +1,914 8 17 20px|border Mika Salo Arrows 1.22,144 +2,346 9 15  Johnny Herbert Sauber-Petronas 1.22,157 +2,359 10 12  Jarno Trulli Prost-Peugeot 1.22,238 +2,440 11 14  Jean Alesi Sauber-Petronas 1.22,257 +2,459 12 16  Pedro Diniz Arrows 1.22,355 +2,557 13 1  Jacques Villeneuve Williams-Mecachrome 1.22,468 +2,670 14 18  Rubens Barrichello Stewart-Ford 1.22,540 +2,742 15 9  Damon Hill Jordan-Mugen-Honda 1.23,151 +3,353 16 10  Ralf Schumacher Jordan-Mugen-Honda 1.23,263 +3,465 17 19  Jan Magnussen Benetton-Playlife 1.23,411 +3,613 18 11  Olivier Panis Prost-Peugeot 1.23,629 +3,831 19 22 20px|border Shinji Nakano Minardi-Ford 1.23,957 +4,159 20 21 20px|border Toranosuke Takagi Tyrrell-Ford 1.24,024 +4,226 21 23  Esteban Tuero Minardi-Ford 1.24,031 +4,223 Karsinta-aika 107 % 1.25,384 +5,586 22 20  Ricardo Rosset Tyrrell-Ford 1.25,737 +5,939

 Kilpailu 
Kärjestä lähteneet Mika Häkkinen ja David Coulthard saivat molemmat hyvät lähdöt. Neljännestä ruudusta lähtenyt Michael Schumacher lähtö ei ollut McLarenien tasoinen, mutta hän onnistui säilyttämään sijoituksensa Giancarlo Fisichellan takana. Ensimmäinen sujui ilman kolareita, mutta Minardin Esteban Tuero joutui keskeyttämään Casinon mutkassa. Häkkinen ajoi alussa eroa Coulthardiin runsaasti: ero kolmen kierroksen jälkeen oli melkein kolme sekuntia jossa se sitten pysytteli. McLarenien ajaessa muilta karkuun Michael Schumacher jumittui Fisichellan Benettonin taakse. Coulthardin kilpailu loppui kierroksella 18, kun hänen autostaan hajosi moottori tunnelin jälkeisellä suoralla. Samalla Fisichella nousi toiseksi ja Schumacher kolmanneksi. Ero kärkikaksikon välillä oli 19 ajetun kierroksen jälkeen jo yli 19 sekuntia. Kierroksella ohitettavien takia ero kuroutui jopa kahdeksaan sekuntiin.

Schumacher tuli varikolle kierroksen 30 päätteeksi. 7,4 sekuntia kestäneen varikkopysähdyksen jälkeen hän palasi radalle Benetton-kuljettaja Alexander Wurzin taake sijalle neljä. Fisichella teki ensimmäisen varikkopysähdyksensä kierros Schumacheria myöhemmin. Hän putosi varikkopysähdyksensä myötä Schumacherin taakse neljänneksi.

Häkkinen teki ensimmäisen varikkopysähdyksensä kierroksen 37 päätteeksi. Pysähdys kesti noin yhdeksän sekuntia, ja säilytti johtopaikkansa radalle palatessaan.

Ennen ensimmäistä renkaanvaihtoaan Schumacher oli juuttunut Fisichellan taakse. Renkaanvaihtonsa jälkeen hän kuitenkin jumittui toisen Benetton-kuljettajan, Alexander Wurzin, taakse. Kierroksella 38 heidän edessään oli paljon kierroksella ohitettavia. Hieman ennen tunnelia olleessa Grand Hotel -neulansilmässä Schumacher yritti Wurzista sisäkautta ohi. Wurz pysyi kuitenkin rinnalla. Autot törmäsivät jonkin verran toisiaan mutkan keskivaiheilla. Mutkasta ulos tultaessa autot törmäsivät taas hieman toisiinsa. Koska Wurzilla oli nyt sisälinja seuraavaan mutkaan, sai hän pidettyä sijoituksensa. Tunnelia edeltäneessä mutkassa Schumacher meni väkisin Wurzista ohi tönien. Kauan ei ehtinyt Schumacher ohituksestaan hyötyä, sillä niin sanotulle uima-altaalle tullessa hänen autonsa heittelehti pahasti, ja hänen autonsa takapää osui jonkin verran kaiteeseen. Autosta oli selvästi jotain rikki. Kierroksen päätteeksi Schumacher ajoi melko hitaasti varikolle. 

Varikkohenkilökunta ei kuitenkaan ollut valmistautunut pysähdykseen. Schumacher nousi jo autosta pois keskeyttääkseen kilpailun, mutta Ross Brawn käski hänen mennä takaisin autoonsa. Samaan aikaan varikkomekaanikot alkoivat korjata auton vasemman takarenkaan ripustuksia. Ripustukset saatiin korjattua, ja Schumacher palasi radalle, tosin muutaman kierroksen kärjelle jääneenä.

Kilpailun loppuvaiheilla viidennellä sijalla ajanut Sauberin Jean Alesi joutui keskeyttämään. Kilpailua olisi ollut enää hieman yli neljä kierrosta maaliin. Alesi oli selvästi pettynyt vaihdelaatikko-ongelmista aiheutuneeseen keskeytykseensä.

Schumacher kolaroi myös viimeisellä kierroksella. Hän yritti ohittaa tunnelin jälkeen kuudentena ajanutta Pedro Diniziä, joka tosin oli yli kierroksen hänen edellään. Schumacher menetti tilanteessa etusiiven, ja melkein pilasi brasilialaiskuljettajan pistesijoituksen.

Häkkinen ajoi voittajana maaliin noin 11 sekunnin erolla Fisichellaan. Mika Salo sijoittui Arrowsillaan neljänneksi. Näin korkeilla sijoilla ei ole kaksi suomalaista loppusijoituksissa koskaan ennen olleet. Edellinen paras suomalaissijoitus oli Italian GP:stä 1995 (Häkkinen toinen, Salo viides), ja sitä edellinen San Marinon GP:stä 1991 (JJ Lehto kolmas, Häkkinen viides).

 Kilpailun tulokset 

 Sija  Nro  Kuljettaja  Talli  Kierrokset  Aika/keskeytys  Lähtöruutu  Pisteet 1 8 20px|border Mika Häkkinen McLaren-Mercedes 78 1'51:23.595 1 10 2 5 20px Giancarlo Fisichella Benetton-Playlife 78 11.475 3 6 3 4 20px Eddie Irvine Ferrari 78 41.378 7 4 4 17 20px|border Mika Salo Arrows 78 +1:00.363 8 3 5 1 20px Jacques Villeneuve Williams-Mecachrome 77 +1 krs. 13 2 6 16 20px Pedro Diniz Arrows 77 +1 krs. 12 1 7 15 20px Johnny Herbert Sauber-Petronas 77 +1 krs. 9   8 9 20px Damon Hill Jordan-Mugen-Honda 76 +2 krs. 15   9 22 20px|border Shinji Nakano Minardi-Ford 76 +2 krs. 19   10 3 20px Michael Schumacher Ferrari 76 +2 krs. 4   11 21 20px|border Toranosuke Takagi Tyrrell-Ford 76 +2 krs. 20   12 14 20px Jean Alesi Sauber-Petronas 72 Vaihdelaatikko 11   Kesk. 12 20px Jarno Trulli Prost-Peugeot 56 Vaihdelaatikko 10   Kesk. 11 20px Olivier Panis Prost-Peugeot 49 Rengas 18   Kesk. 10 20px Ralf Schumacher Jordan-Mugen-Honda 44 Ripustukset 16   Kesk. 6 20px Alexander Wurz Benetton-Playlife 42 Ulosajo 6   Kesk. 19 20px Jan Magnussen Stewart-Ford 30 Ripustukset 17   Kesk. 7 20px David Coulthard McLaren-Mercedes 17 Moottori 2   Kesk. 18 20px Rubens Barrichello Stewart-Ford 11 Ripustukset 14   Kesk. 2 20px Heinz-Harald Frentzen Williams-Mecachrome 5 Kolari 5   Kesk. 23 20px Esteban Tuero Minardi-Ford 0 Ulosajo 21   DNQ 20 20px Ricardo Rosset Tyrrell-Ford   Karsiutui    

Tilanne kuljettajien MM-sarjassa

  Sija  Kuljettaja  Talli  Pisteet 1.  Mika Häkkinen  McLaren-Mercedes  46 2.  David Coulthard  McLaren-Mercedes  29 3.  Michael Schumacher  Ferrari  24 4.  Eddie Irvine  Ferrari  15 5.  Alexander Wurz  Benetton-Playlife  9 6.  Heinz-Harald Frentzen  Williams-Mecachrome  8 7.  Jacques Villeneuve  Williams-Mecachrome  8  8.  Giancarlo Fisichella  Benetton-Playlife  7  9.  Mika Salo  Arrows  3  10.  Jean Alesi  Sauber-Petronas  3  11.  Rubens Barrichello  Stewart-Ford  2  12.  Johnny Herbert  Sauber-Petronas  1  13.  Pedro Diniz  Arrows  1

Lähteet

Luokka:Monacon Grand Prix
Luokka:Formula 1 -kausi 1998